Република Србија

Град Лозница

Градоначелник града Лознице

Број: 372/2019-I

Датум: 2.7.2019. године

Л о з н и ц а

На основу члана 146. Закона о планирању и изградњи („Сл. гласник РС”, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон), члана 11. Одлуке о постављању монтажних објеката на територији града Лознице („Сл. лист града Лознице”, бр. 10/18) и члана 58. Статута града Лознице (''Службени лист града Лознице'', број 1/19 - пречишћен текст), градоначелник града Лознице доноси

**О Д Л У К У**

**о усвајању Програма постављања монтажних објеката на површинама јавне намене на територији града Лознице за које се расписује јавни оглас ради давања у закуп**

**Члан 1.**

Овом Одлуком се усваја Програм постављања монтажних објеката на површинама јавне намене на територији града Лознице за које се расписује јавни оглас ради давања у закуп.

**Члан 2.**

За спровођење ове Одлуке надлежни су Одељење за планирање и изградњу, Одељење за инспекцијске послове, комуналну полицију и ванредне ситуације Градске управе града Лозница и ЈП „Лозница развој” Лозница.

**Члан 3.**

Саставни део ове Одлуке чини Програм постављања монтажних објеката на површинама јавне намене на територији града Лознице за које се расписује јавни оглас ради давања у закуп који је сачинило Одељење за планирање и изградњу Градске управе града Лознице.

**Члан 4.**

Ступањем на снагу ове Одлуке престаје да важи Одлука о усвајању Програма постављања монтажних објеката на површинама јавне намене на подручју града Лозница за које се расписује јавни оглас о јавном надметању ради давања у закуп („Сл. лист града Лознице”, бр. 10/12).

**Члан 5.**

Ова Одлука ступа на снагу осмог дана од дана објављивања у „Службеном листу града Лознице”.

ГРАДОНАЧЕЛНИК ГРАДА ЛОЗНИЦЕ

Видоје Петровић, с.р.

**О Б Р А З Л О Ж Е Њ Е**

Правни основ за доношење ове Одлуке налази се у члану 11. и 28. Одлуке о постављању монтажних објеката на територији града Лознице („Службени лист града Лознице” бр. 10/18).

На основу овог члана предвиђено је да се за монтажне објекте: киоске, билборде, апарате за сладолед, кокице, кукуруз, кестење и слично и покретне тезге, расписује јавни оглас ради давања у закуп.

Локације за постављање ових монтажних објеката се дефинишу Програмом постављања монтажних објеката на површинама јавне намене на територији града Лознице.

Програм припрема Одељење за планирање и изградњу Градске управе града Лознице, а доноси Градоначелник на предлог напред наведеног Одељења.